बिहार में भी बंगाल के तर्ज पर डीजल गाड़ियों को हटाने की मांग उठी
पटना | दूसरेराज्यों के तर्ज पर बिहार से भी 15 वर्ष पुरानी डीजल गाड़ियों को हटाने की नीति सरकार ने बनाई है, लेकिन, ट्रैक्टर, ऑटो, ट्रक, टैक्सी चालकों के परिवार के बारे में किसी ने नहीं सोचा। ऑल इंडिया रोड ट्रांसपोर्ट वर्क्स फेडरेशन बिहार कमेटी के महासचिव राजकुमार झा ने कहा कि बिहार में भी बंगाल के तर्ज पर डीजल गाड़ियों को हटाया जाए। गाड़ियों को सीधे-सीधे हटा देने से कई छोटे व्यवसायियों के लिए भुखमरी जैसी समस्या खड़ी हो जाएगी। फेडरेशन इसी को लेकर मुख्यमंत्री के इस फैसले को तुगलकी करार देता है। यदि वक्त रहते परिवहन उद्योग से जुड़े लोगों के बारे में सोचा नहीं नहीं गया तो आक्रोश बढ़ेगा। आंदोलन पर उतरे ट्रांसपोर्टरों की सारी जवाबदेही राज्य सरकार की होगी।
hin_Deva hin_Deva